**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06 -204/2016-04**

**Дана: 25.11.2016. године**

**В р а њ е**

На основу члана 63. Пословника Градског већа града Врања („Сл. гласник града Врања, број: 30/2012 и 9/2015), Градско веће града Врања, на ванредној седници Градског већа, одржаној 25.11.2016. године, разматрало је предлог градоначелника града Врања др Слободана Миленковића у вези давања сагласности на почетну цену закупа објеката и донело следећи:

***З А К Љ У Ч А К***

Градско веће је сагласно да почетна цена закупнине објеката који у намени могу бити пословни простор или угоститељски објекти, а налазе се у пешачкој зони на потезу од ЈП „Дирекција за развој и изградњу града Врања“ до зграде Градске управе града Врања, износи 480 динара без пдв-а по метру квадратном

Сагласност из става 1 овог закључка односи се на објекте који имају статус заштићеног културног добра, и даје се у циљу очувања и заштите културне баштине града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,**

На основу 229 Закона о општем управном поступку (Службени гласник Републике Србије бр. 30/2010), члана 6. става 1 тачка 5 и члана 63. Пословника Градског већа града Врања („Сл. гласник града Врања, број: 20/2016), Градско веће града Врања, на седници одржаној. 25.11.2016. године, донело је:

**Р е ш е њ е**

**ПОНИШТАВА СЕ** Решење Градске управе града Врања, Секретаријата за инспекцијске послове и заштиту животне средине бр. 323-117/2016-11 од 14.09.2016. године и предмет враћа првостепеном органу на поновни поступак.

**О б р а з л о ж е њ е**

Секретаријат за инспекцијске послове и заштиту животне средине донео је Решење бр. 323-117/2016-11 од 14.09.2016 којим се налаже држаоцу домаћих животиња Радовану Стаменковићу, из села Црни Луг да обезбеди санитарно хигијенске услове, односно не угрожава хигијенске услове суседних парцела и не загађује околину и то тако што ће објекте у којима држи домаће животиње удаљити најмање 20 метара од регулационе линије.

На донето Решење благовремено је изјавио жалбу Стаменковић Радован, из села Црни Луг којом истиче битне повреде поступка, погрешно и непотпуно утврђено чињеничноо стање и повреду поступка. Жалилац је у жалби навео да је у овој управној ствари донето решење у корист лица које није иницирало и покренуло поступак, да се објекти у којима подносилац пријаве живи са члановима породице налазе на удаљености од 80 метара од помоћних објеката у којима Стаменковић Радован држи домаће животиње. Даље истиче да је извршена пермутација и замена кућних плацева подносиоца пријаве са плацем комшије по имену Стојановић Владимир из села Црни Луг који се са западне стране граничи са плацем жалиоца. Уз жалбу је достављена изјава Стојановић Владимира, суседа жалиоца, којом прихвата да комшија односно жалилац чува и на мању удаљеност од регулационе линије, обзиром да и он сам чува своју стоку на мању удаљеност од регулационе линије.

Увидом у списе предмета утврђено је да дана 08.09.2016. године од стране инспектора зоохигијене извршен инспекцијски надзор у 12,40 часова у селу Црни Луг код физичког лица Радована Стаменковића, који је покренут по представци због изливања осоке. Том приликом утврђено је следеће.

* Радован Стамнековић у индивидуалном дворишту породичне куће држи домаће животиње и то 4 краве и 3 свиње
* Држалаца домаћих животиња има изграђену прописану прихватну јаму и ђубријеру
* Објекти у којима држи домаће животиње су непрописно удаљени од регулационе линије

Ценећи наводе жалбе и изведене доказе утврђено је да Секретаријат за инспекцијеске послове и заштиту животне средине није у потпуности и правилно утврдио све чињенице када је донео ожалбено решење. Наиме, првостепени орган приликом одлучивања није узео у обзир изјаву власника суседне парцеле Стојановић Владимира из села Црни Луг, у којој он наводи да је неспорна чињеница да се његова парцела граничи са парцелом жалиоца, и да нема никаквих примедби на удаљеност објеката у којима жалилац чува стоку од његове парцеле и бунара.

Имајући у виду напред наведено утврђено је да првостепени орган није правилно и у потпуности утврдио све чињенице које су од утицаја на решење ове управне ствари односно приликом утврђивања испуњености санитарно хигијенских услова, није узео у обзир сагласност власника суседне парцеле, који иако је свестан постојања одређених одступања од законом прописаних услова нема примедби, јер сматра да његов сусед односно жалилац не угрожава и не загађује околину и његову парцелу.

У поновљеном поступку првостепени орган ће имајући у виду напред наведено правилно и у потпуности утврдити чињенично стање и на основу утврђеног чињеничног стања решити ову управну ствар.

Због свега напред наведеног, другостепени орган је одлучио као у диспозитиву решења.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА**

**Датум: 25.11.2016.год, број 06-204/2016-04**

**Председник Градског већа**

**Др Слободан Миленковић**

**TАЧНОСТ ПРЕПИСА ОВЕРАВА Секретар Градског већа**

Јелена Пејковић

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06 -204/2016-04**

**Дана: 25.11.2016. године**

**В р а њ е**

На основу члана 63. Пословника Градског већа града Врања („Сл. гласник града Врања, број: 30/2012 и 9/2015), Градско веће града Врања, на ванредној седници Градског већа, одржаној 25.11.2016. године, разматрало је захтев Техничке школе у Врању за увођење новог образовног профила и донело следећи:

***З А К Љ У Ч А К***

**ДАЈЕ СЕ** сагласност Техничкој школи у Врању, улица Булевар АВНОЈ-а бр. 2 за увођење новог образовног профила бравар – заваривач.

**Закључак доставит**и: Техничкој школи у Врању, Зорици Јовић, члану Градског већа и Писарници.

**Председник Градског већа**

**Др Слободан Миленковић**

**TАЧНОСТ ПРЕПИСА ОВЕРАВА Секретар Градског већа**

Јелена Пејковић

На основу члана 173 став 1 Закона о запосленима у аутономним покрајинама и јединицама локалне самоуправе,(Службени гласник Републике Србије 21/2016), и члана 17 и 61 Пословника Градског већа града Врања (Службени гласник града Врања бр. 20/2016), Градско веће града Врања на седници одржаној дана 25.11.2016. године, донело је:

**Р Е Ш Е Њ Е**

**О ОБРАЗОВАЊУ ЖАЛБЕНЕ КОМИСИЈЕ**

**ГРАДСКЕ  УПРАВЕ  ГРАДА ВРАЊА**

**Члан 1**

             Образује се Жалбена комисија Градске управе града Врања. у саставу:

председник:

**Сања Златковић**, замненик секретара Скупштине града Врања

чланови

**Марина Стојановић**, начелник Секретаријата за општу управу и

**Љиљана Манасијевић**, руководилац општинске управне јединице Врањска Бања

**Члан 2**

            Задатак Жалбене комисије је да одлучује о жалбама службеника на решења којима се одлучује о њиховим правима и дужностима, као и о жалбама учесника интерног и јавног конкурса.

            Ближи начин, организацију и услове рада, Жалбена комисија ће уредити Пословником  о раду Жалбене комисије.

            Жалбена комисија има свој  печат, према закону којим се уређује печат државних органа.

**Члан 3.**

           Председник и чланови Жалбене комисије именују се на пет година и могу да буду поново именовани.

Члану жалбене комисије, дужност члана жалбене комисије престаје кад

протекне време на које је именован, ако поднесе писмену оставку, када испуни

услове за старосну пензију или када буде разрешен.

Уместо члана жалбене комисије коме је дужност престала пре времена

именује се нови, до окончања мандата жалбене комисије.

**Члан 4.**

Жалбена комисија подноси извештај о свом раду Градском већу, најмање једном годишње.

**Члан 5.**

Решење ступа на снагу даном доношења.

Решење објавити у службеном гласнику града Врања.

**ГРАДСКО ВЕЋЕ ГРАДА ВРАЊА**

**Дана:25.11.2016. године, број:06-204/2016-04**

**Председник Градског већа**

др Слободан Миленковић